ToekomsVenster: “Hier is ek! Stuur my!”https://rak2.spens.co.za/radio/2016/390.mp3 Foto: crosswalk.com Jesaja 6:8 Toe het ek die Here hoor vra: “Wie kan Ek stuur? Wie sal ons boodskapper wees?” Ek het geantwoord: “Hier is ek! Stuur my!” In die sterfjaar van koning Hosea het Jesaja die Here gesien. Gelade woorde waarvan ons die omvang nie eers kan begin verstaan nie. Moses het God net van agter gesien en sy gesig het gestraal van die heerlikheid van die Here. Presies wat Jesaja gesien het, is nie duidelik nie. Die Bybel sê immers niemand kan die Here sien en bly lewe nie. Meer as een skrywer het soos ŉ dooie voor God gelê by die aanskoue van sy heerlikheid. Die feit is dat die ontmoeting van die aardse Jesaja met die hemelse God hom nie onaangeraak gelaat het nie. Nadat hy van sy eie skuld bewus geword het en die reiniging ondergaan het, hoor hy die roepstem van die God wat vra wie sal gaan? Wie sal gaan vertel? Somtyds is die boodskap maklik. In Jesaja se geval, net soos vir talle van die ou testamentiese profete, was dit moeilike boodskappe. Feit van die saak is dat Jesaja beskikbaar raak. Hy gaan wanneer en waarheen God hom stuur. Het jy al besig geraak met die Here se opdrag? “Hoe kan ek julle prysgee?”, vra die Here. My liefde brand te sterk. ToekomsVenster is ŉ daaglikse boodskap om individuele gelowiges toe te rus met praktiese geloofsvaardighede. Kleingroep-begeleidings, DVD’s en funksionele preeksketse is beskikbaar by Drienie ([email protected]) of besoek www.toekomsvenster.co.za.